VEGA præsenterer

**Mont Oliver fylder VEGA med urban-hits.**

*Lørdag den 22. november vender VEGAs Udvalgte Mont Oliver tilbage og indtager Lille VEGAs scene efter at have være nærmest uundgåelig på sommerens festivaler.*

Mont Oliver har på rekordtid spillet sig ind som et af de nye, interessante navne på den danske urban-scene. Af samme grund stod trioen også på scenen til dette års VEGA Udvalgte i januar måned. Konceptet VEGAs Udvalgte udvælger VEGA en håndfuld nye bands, vi tror kommer til at præge det kommende musikår.

**The Bronx og Thy**

[Mont Oliver](https://www.facebook.com/montoliver?fref=ts)  beskriver selv deres lyd et mix af The Bronx, som møder den jyske westcoast. På en bund af rå hiphop-beats fortryller forsanger Jakob Hammerhøj med en stemme som en amerikansk patossanger fra 60'erne. Trioen har en baggrund inden for indiegenren, som de bruger til at skubbe hiphoppens dogmer og traditioner og levere deres egen personlige, særegne lyd.  
  
Med deres ep, *19*, har bandet denne sommer næsten været uundgåelige på de danske festivaler, herunder både Roskilde, Northside, Spot, Distortion blandt mange flere.

[Titelsangen](https://www.youtube.com/watch?v=WBUg8w2DB0Q) fra ep’en har sammen med sangen ”[Give Me Nothing](https://www.youtube.com/watch?v=mZmW8nn93YU)” samtidig ligget i heftig rotation på danske radiostationer. I øjeblikket arbejder Mont Oliver på deres første fuldlængde album.   
  
**Ice Ages producer**De tre medlemmer af bandet har arbejdede under radaren de seneste to år for at finde ind til et musikalsk krydsfelt med nuancerede, mørke arrangementer smedet sammen med stramme, skårede hip/hop beats omkring en stærke vokal.  
  
Trioen har undervejs i processen arbejdet sammen med to kyndige danske producere. Nis Bysted har med sin enorme erfaring fra sit eget band Thulebasen og som producer for bl.a. Ice Age og Choir Of Young Believers været med i studiet og kigget Mont Oliver over skulderen, og Rune Borup, der også har produceret for store danske bands som I Got You On Tape og Vinnie Who har med samme musikalske input hjulpet bandet frem mod essensen af Mont Oliver.

**Fakta om koncerten**

Mont Oliver (DK)   
Lørdag den 22. november kl. 21.00   
Lille VEGA, Enghavevej 40, 1674 Kbh. V  
Billetpris:140 kr. + gebyr   
Billetsalget starter senere i dag via VEGAs hjemmeside og Billetnet.